gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
હેવીવેઇટ્સમાં વેચવાલી સામે ચલણી શૅરમાં સુધારો
You need an iframes capable browser to view this content.
સાયરસ મિસ્ત્રીની હકાલપટ્ટીથી તાતા ગ્રુપના શૅરમાં નોંધપાત્ર ઘટાડો, એશિયન બજારમાં મિશ્ર વલણ, યુરોપ સુધારામાં : ટાયર સ્ટૉકમાં ઊંચા મથાળે પ્રૉફિટ-બુકિંગ જારી : આઇટી સ્ટૉકમાં માનસ વધુ નબળું પડ્યું
શૅરબજારનું ચલકચલાણું - અનિલ પટેલ
તાતા ગ્રુપના ચૅરમૅનપદેથી સાયરસ મિસ્ત્રીની હકાલપટ્ટીની અનપેક્ષિત ઘટનાથી સમગ્ર કૉર્પોરેટ જગત ચિંતિત છે જેની અસર શૅરબજારમાં પણ વરતાઈ હતી. બેન્ચમાર્ક સેન્સેક્સ ૮૮ પૉઇન્ટના ઘટાડે ૨૮,૦૯૧ અને નિફ્ટી ૧૮ પૉઇન્ટની નરમાઈમાં ૮૬૯૧ બંધ હતો. માર્કેટનું ઓપનિંગ પૉઝિટિવ સેન્ટિમેન્ટ સાથે થતાં સેન્સેક્સ શરૂઆતમાં ૨૮,૨૧૧ અને નિફ્ટી ૮૭૨૨ થયા હતા, પણ ત્યાર બાદ તાતા ગ્રુપના સ્ટૉકમાં ભારે વેચવાલીના પ્રેશરથી માર્કેટ વધુ ખરડાતાં સેન્સેક્સ નીચામાં ૨૮,૦૧૩ અને નિફ્ટી ૮૬૬૩ થયા હતા. સેન્સેક્સના ૩૦માંથી ૧૭ અને નિફ્ટીના ૫૧માંથી ૩૧ શૅર ડાઉન હતા જેમાં મહિન્દ્ર, તાતા સ્ટીલ, ગેઇલ, હિન્દુસ્તાન યુનિલીવર, ઓએનજીસી, ટીસીએસ, એચડીએફસી બૅન્ક, ઇન્ફોસિસ, તાતા મોટર્સ, આઇટીસી અને લાર્સન-ટુબ્રોના શૅર પોણાથી ત્રણ ટકા જેટલા તૂટ્યા હતા. તો સામે ગ્રીન ઝોનમાં બંધ રહેનાર શૅરમાં અદાણી પોટ્ર્સ, ડૉ. રેડ્ડીઝ લૅબ, આઇસીઆઇસીઆઇ બૅન્ક, ઍક્સિસ બૅન્ક, ભારતી ઍરટેલ, મારુતિ સુઝુકી, પાવરિગ્રડ, એશિયન પેઇન્ટ ૧.૧ ટકાથી ૯.૫ ટકા જેટલા વધ્યા હતા. માર્કેટ-બ્રેડ્થમાં ભારે રસાકસી હતી જેમાં ૧૩૪૪ શૅર પ્લસ અને ૧૪૪૬ સ્ટૉક માઇનસ હતા. એશિયન માર્કેટમાં મિશ્ર વલણ હતું તો યુરોપિયન માર્કેટ રનિંગ ક્વોટમાં સાધારણ સુધારામાં જણાતું હતું.
હેવીવેઇટ્સમાં વેચવાલી સામે ચલણી સ્ટૉકમાં લેવાલી રહેતાં સ્મૉલ-કૅપ ઇન્ડેક્સ સાધારણ સુધારે ૧૩,૫૧૮ના મથાળે બંધ હતો. એના ૭૮૨ શૅરમાંથી ૩૧૪ કાઉન્ટર વધ્યાં હતાં જેમાં સિમ્ફની, હબટાઉન, બીએસ લિમિટેડ ૨૦ ટકા, અરવિંદ સવાબાર ટકા, આરએમસીએલ ૧૧.૫ ટકા, વી-ગાર્ડ ઇન્ડસ્ટ્રીઝ ૧૦.૭ ટકા, એસઆરએસ ૧૦.૨ ટકા, જેએમટી ઑટો ૧૦ ટકા, પ્રોઝોન ઇન્ટુ ૧૦ ટકા, ગ્રેવિટા ૯ ટકા, ફેડરલ બૅન્ક સવાઆઠ ટકા, મોનેટ ઇસ્પાત ૮.૧ ટકા જેટલા વધ્યા હતા. સેક્ટોરિયલ ઇન્ડાઇસિસમાં કન્ઝ્યુમર ડ્યુરેબલ્સ, હેલ્થકૅર, ટેલિકૉમ અને બૅન્કેક્સ ઇન્ડેક્સ અડધા ટકા જેટલા સુધારામાં દેખાતા હતા. આઇટી સ્ટૉકમાં માનસ વધુ ખરડાતાં ઇન્ડેક્સ સૌથી વધુ લગભગ ૧ ટકો જેટલો તૂટ્યો હતો.
પરિણામ પૂર્વે મારુતિ સુઝુકી નવી ટોચે
સપ્ટેમ્બર ક્વૉર્ટરનાં પરિણામની જાહેરાત પૂર્વે અગ્રણી પૅસેન્જર કાર કંપની મારુતિ સુઝુકીનો શૅર ઇન્ટ્રા-ડે લગભગ બે ટકા જેટલો વધીને ૫૭૯૫ રૂપિયાની નવી ઐતિહાસિક ટોચે પહોંચી અંતે ૧.૨ ટકાની મજબૂતીમાં ૫૭૮૨ રૂપિયાના મથાળે બંધ રહ્યો હતો. જોકે શૅર-વૉલ્યુમ સરેરાશ કરતાં ઓછું હતું. કંપની ૨૭ ઑક્ટોબરે સપ્ટેમ્બર ક્વૉર્ટરનાં પરિણામ જાહેર કરશે. જૂન ક્વૉર્ટરનાં પરિણામની જાહેરાત બાદ આ શૅર ૨૭ ટકા જેટલો ઊંચકાયો છે. ૧૩માંથી ૭ શૅર રેડ ઝોનમાં રહેતાં અડધા ટકાની નરમાઈમાં ઑટો ઇન્ડેક્સ ૨૨,૩૩૬ બંધ હતો જેમાં મહિન્દ્ર-મહિન્દ્ર ૨.૭ ટકા, આઇસર મોટર્સ ૧.૨ ટકા, ભારત ફોર્જ, તાતા મોટર્સ ૧.૧ ટકો, બૉશ લિમિટેડ ૧ ટકો અને અશોક લેલૅન્ડ અડધા ટકા જેટલા તૂટ્યા હતા. તો બીજી બાજુ ક્યુમિન્સ ઇન્ડસ્ટ્રીઝ ૧.૭ ટકા, હીરો મોટોકૉર્પ, એમઆરએફ, મધરસન સુમી અને બજાજ ઑટો વત્તે-ઓછા અંશે સુધારામાં રહ્યા હતા. ટાયર સ્ટૉકમાં ઊંચા મથાળેથી પ્રૉફિટ-બુકિંગ યથાવત્ રહેતાં ઉદ્યોગના ૨૦માંથી ૧૨ શૅર ડાઉન હતા જેમાં ઇન્ડગ રબર ૩.૮ ટકા, ગોવિંદ રબર ૩.૫ ટકા, વામશી રબર ૩.૧ ટકા, ગુડયર ઇન્ડિયા ૨.૧ ટકા, રૂબફિલા ઇન્ટર. ૨.૧ ટકા, જીઆરપી લિમિટેડ દોઢ ટકા, જેકે ટાયર ૧.૧ ટકા, પિક્સ ટ્રાન્સિમશન્સ ૧ ટકો, મોદી રબર અને હેરિસન્સ મલયાલમ, સિએટ અડધા ટકા જેટલા ખરડાયા હતા.
અદાણી પોર્ટ ઍન્ડ સેઝ કંપનીએ સપ્ટેમ્બર ક્વૉર્ટરનાં ધારણાં કરતાં સારાં પરિણામ જાહેર કરતાં શૅર આજે ૩૧૭ રૂપિયાની ઇન્ટ્રા-ડે ટોચ બનાવી અંતે ૯.૫ ટકાની તેજીમાં ૩૧૨ રૂપિયા પ્લસ બંધ રહ્યો હતો. બીએસઈ ખાતે રોજના સરેરાશ ૪.૮ લાખ સામે આજે ૨૨.૨૯ લાખ શૅરના કામકાજ થયા હતા. સપ્ટેમ્બર ક્વૉર્ટરમાં અદાણી પોર્ટ-સેઝનો કન્સોલિડેટેડ ધોરણે નેટ પ્રૉફિટ ૬૧ ટકાના જમ્પમાં ૧૦૯૦.૮૧ કરોડ રૂપિયા નોંધાયો છે. તો કુલ આવક પણ વીસેક ટકાની વૃદ્ધિમાં ૨૪૧૬.૭૭ કરોડ રૂપિયા રહી છે. શૅરદીઠ કમાણી ૫.૨૬ રૂપિયા અને માર્જિન ૧ ટકો વધીને ૬૬ ટકા થયું છે, જ્યારે વર્ષ અગાઉના સમાન ક્વૉર્ટરમાં કંપનીએ ૧૯૫૫.૯૯ કરોડ રૂપિયાની આવક પર ૬૭૭.૬૪ કરોડ રૂપિયાનો નફો મેળવ્યો હતો. જોકે સ્ટૅન્ડઅલોન ધોરણે કંપનીનો ચોખ્ખો નફો ઘટીને ૯૧૬.૬૭ કરોડ રૂપિયા અને આવક પણ ઘટીને ૧૫૯૭.૭૮ કરોડ રૂપિયા રહી છે. ગ્રુપ કંપની અદાણી એન્ટરપ્રાઇઝિસનો શૅર નફામાં નોંધપાત્ર ઘટાડાના વસવસામાં સવાપાંચ ટકાની ખરાબીમાં ૬૭.૬ રૂપિયા બંધ હતો. તો અદાણી પાવર ૪.૩ ટકા તૂટીને ૨૫.૮ રૂપિયા અને અદાણી ટ્રાન્સિમશન ૧.૮ ટકા ઘટીને ૪૩.૧ રૂપિયા બંધ હતો.
સાસ્કેન કમ્યુનિકેશન્સમાં શૅર બાયબેકનો કરન્ટ
રેન્જ-બાઉન્ડ માર્કેટમાં સાસ્કેન કમ્યુનિકેશન્સ ટેક્નૉલૉઝિસનો શૅર બાયબેકના કરન્ટમાં તેજીની ચાલમાં ૪૪૦ રૂપિયાની વર્ષની ઊંચી સપાટીએ પહોંચ્યો હતો. સેશનના અંતે ભારે વૉલ્યુમ સાથે આ સ્ટૉક ૬.૪ ટકાની મજબૂતીમાં ૪૩૧ રૂપિયાના મથાળે બંધ રહ્યો હતો. આગામી ૨૭ ઑક્ટોબર, ગુરુવારે કંપની બોર્ડ-મીટિંગમાં શૅર બાયબેક અને ઍક્વિઝિશન સહિતના અન્ય પ્રસ્તાવ અંગે વિચારણા હાથ ધરાશે. આ જ દિવસે કંપનીના સપ્ટેમ્બર ક્વૉર્ટરનાં પરિણામ પણ જાહેર થશે. બોર્ડ ડિરેક્ટર ઇન્ટરિમ ડિવિડન્ડ અને કંપનીના નામ બદલવાના પ્રસ્તાવને પણ મંજૂરી આપી શકે છે. આઇટી અને ટેક્નૉલૉઝિસ સ્ટૉકમાં માનસ વધુ ખરડાતું જાય છે. આઇટી - ટેક ઇન્ડેક્સ પોણા ટકાથી વધુ ઘટાડે અનુક્રમે ૧૦,૧૬૭ અને ૫૫૮૪ બંધ હતો. હેવીવેઇટ્સ આઇટી સ્ટૉકમાં ટેક મહિન્દ્રના ૧ ટકાના સુધારાને બાદ કરતાં બાકીના રેડ ઝોનમાં હતા જેમાં ટીસીએસ લગભગ ૧ ટકો ઘટીને ૨૪૦૬ રૂપિયા, વિપ્રો નજીવા ઘટાડે ૪૮૩ રૂપિયા અને ઇન્ફોસિસ ૧.૧ ટકાની ખરાબીમાં ૧૦૧૭ રૂપિયા બંધ હતો. તો બીજી બાજુ તાલના સોલ્યુશન્સ ૩.૮ ટકા, કેલટોન ટેક ૪.૬ ટકા, નેલ્કો ૩ ટકા, થ્રીઆઇ ઇન્ફોટેક ૨.૯ ટકા, હિન્દુજા ગ્લોબલ બે ટકા, એચસીએલ ઇન્ફો. ૧.૮ ટકા, ૮કે માઇલ્સ સૉફ્ટવેર ૧.૮ ટકા જેટલા ખરડાયા હતા.
પ્રોત્સાહક પરિણામ પાછળ ભારતી ઍરટેલનો શૅર આજે કામકાજ દરમ્યાન ચારેક ટકાના જમ્પમાં ૩૯૯.૪ રૂપિયાની ટોચે પહોંચી અંતે બે ટકાના સુધારામાં ૩૭૭ રૂપિયા પ્લસ બંધ રહ્યો હતો. બીએસઈ ખાતે રોજના સરેરાશ ૪૭ હજાર શૅર સામે આજે ૨૨.૧૫ લાખ શૅરના કામકાજ થયા હતા. સપ્ટેમ્બર ક્વૉર્ટરમાં ભારતી ઍરટેલનો કન્સોલિડેટેડ નેટ પ્રૉફિટ વાર્ષિક તુલનાએ ૩૧ ટકા વધીને ૭૭૪ કરોડ રૂપિયા નોંધાયો છે. તો કન્સોલિડેટેડ રેવન્યુ ૮ ટકાની વૃદ્ધિમાં ૩૨૯૨ કરોડ રૂપિયા રહી છે, જ્યારે માર્કેટ ઍનલિસ્ટોએ ૬૯૨ કરોડ રૂપિયા નફો અને ૩૨૬૬ કરોડ રૂપિયાની રેવન્યુની ધારણા વ્યક્ત કરી હતી. ઈબીઆઇટીડીએ માર્જિન ૪૩.૩ ટકાથી વધીને ૪૪.૧૭ ટકા થયું છે. ટેલિકૉમ ઉદ્યોગના ૭માંથી ચાર શૅર ડાઉન હતા જેમાં આઇડિયા બે ટકા ઘટીને ૭૫.૪ રૂપિયા, રિલાયન્સ.કૉમ ૧ ટકાની નરમાઈમાં ૪૭ રૂપિયા, એમટીએનએલ પોણો ટકો તૂટ્યા હતા. સામે સુધારે બંધ રહેનાર શૅરમાં ટીટીએમએલ ૨.૮ ટકાની વૃદ્ધિમાં ૭.૭ રૂપિયા બંધ હતો.
નબળાં પરિણામોમાં જીએસએફસી નરમ
ગુજરાત સરકારની જીએસએફસી દ્વારા સપ્ટેમ્બર ક્વૉર્ટરમાં નબળાં પરિણામો જાહેર થયાં છે. વેચાણ ગયા વર્ષના સમાન ગાળાના ૧૮૧૫ કરોડ રૂપિયાથી ઘટીને ૧૬૫૮ કરોડ રૂપિયા થયું છે. નેટ પ્રૉફિટ અગાઉના ૧૪૨ કરોડ રૂપિયા સામે ૧૨૫ કરોડ રૂપિયા રહ્યો છે. શૅર ગઈ કાલે સવાયા કામકાજમાં ૯૨ રૂપિયાની નીચે જઈ છેવટે ૬.૪ ટકાની નબળાઈમાં ૯૨.૨૫ રૂપિયા બંધ હતો. ફેસવૅલ્યુ બે રૂપિયા છે. સોમવારે પરિણામ પૂર્વે સારા દેખાવની આશામાં ભાવ ૧૦૨.૫૦ રૂપિયાની વર્ષની ટોચે જઈ અંતે ૯૮.૫૦ રૂપિયા બંધ હતો. ૧૨ ફેબ્રુઆરીએ શૅરમાં ૫૮ રૂપિયા નજીકનું વર્ષનું બૉટમ બન્યું હતું.
તાતા ગ્રુપનો એક શૅર વધ્યો, પાંચ શૅર ડાઉન
તાતા ગ્રુપના ચૅરમૅનપદેથી સાયરસ મિસ્ત્રીની હકાલપટ્ટીની અણધારી અને અભૂતપૂર્વ ઘટનાની તાતા ગ્રુપના શૅરો પર એકંદર ખરાબ અસર જોવા મળી છે. ગ્રુપના માર્કેટ-કૅપમાં કમસે કમ ૪૦-પ૦ હજાર કરોડ રૂપિયાનું ધોવાણ થયું હોવાની ચર્ચા છે. ગ્રુપના લિસ્ટેડ શૅરમાંથી અગ્રણી કે જાણીતા બે ડઝન કરતાં વધુ શૅરમાંથી ગઈ કાલે માત્ર ચાર શૅર સુધર્યા હતા જેમાંથી બેનો સુધારો પરચૂરણ હતો. બીજી તરફ બાવીસ જાતો ડાઉન હતી એમાંથી ર૧ શૅર એક ટકાથી લઈને પાંચ ટકા સુધી ખરડાયા હતા.
સેન્સેક્સ ગઈ કાલે ૮૮ પૉઇન્ટો જેવો ઘટ્યો હતો એમાં તાતા ગ્રુપની ટીસીએસ, તાતા મોટર્સ તથા તાતા સ્ટીલની નરમાઈની ફાળો ૩૮ પૉઇન્ટ હતો. સાયરસ મિસ્ત્રીની ઘટના પાછળના ચોક્કસ કારણ હજી અટકળનો વિષય છે, પરંતુ આની અસર દૂરગામી જોવાશે. કાનૂની કે અદાલતી જંગ પણ છેડાશે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.